CELEX: 22011D0826
Language: el
Date: 2011-11-14 00:00:00
Title: 2011/826/ΕΕ: Απόφαση αριθ. 41/2011 της μεικτής επιτροπής που συγκροτήθηκε στο πλαίσιο της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της 14ης Νοεμβρίου 2011 , όσον αφορά την καταχώριση φορέων διαπίστωσης της συμμόρφωσης στο πλαίσιο των τομεακών παραρτημάτων για την ηλεκτρομαγνητική συμβατότητα και τον τηλεπικοινωνιακό εξοπλισμό

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/56
            
         ΑΠΌΦΑΣΗ αριθ. 41/2011 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΓΚΡΟΤΉΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΑΜΟΙΒΑΊΑΣ ΑΝΑΓΝΏΡΙΣΗΣ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΩΝ ΗΝΩΜΈΝΩΝ ΠΟΛΙΤΕΙΏΝ ΤΗΣ ΑΜΕΡΙΚΉΣ
   της 14ης Νοεμβρίου 2011
   όσον αφορά την καταχώριση φορέων διαπίστωσης της συμμόρφωσης στο πλαίσιο των τομεακών παραρτημάτων για την ηλεκτρομαγνητική συμβατότητα και τον τηλεπικοινωνιακό εξοπλισμό
   (2011/826/ΕΕ)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14·
   Εκτιμώντας ότι η μεικτή επιτροπή πρόκειται να λάβει απόφαση για να καταχωρίσει έναν ή περισσότερους φορείς διαπίστωσης της συμμόρφωσης σε ένα τομεακό παράρτημα,
   ΑΠΟΦΑΣΙΖΕΙ:
   
               1.
            
            
               Οι φορείς διαπίστωσης της συμμόρφωσης που περιλαμβάνονται στο προσάρτημα Α προστίθενται στον κατάλογο φορέων διαπίστωσης της συμμόρφωσης στη στήλη «πρόσβαση των ΗΠΑ στην αγορά της ΕΚ» στο τμήμα V του τομεακού παραρτήματος για την ηλεκτρομαγνητική συμβατότητα και στο τομεακό παράρτημα για τον ραδιοεξοπλισμό και το τηλεπικοινωνιακό τερματικό υλικό.
            
         
               2.
            
            
               Ο φορέας διαπίστωσης της συμμόρφωσης που περιλαμβάνεται στο προσάρτημα Β προστίθεται στον κατάλογο των φορέων διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα.
            
         
               3.
            
            
               Το συγκεκριμένο εύρος του καταλόγου των φορέων διαπίστωσης της συμμόρφωσης που αναφέρεται στα προσαρτήματα Α και Β, ως προς τα προϊόντα και τις διαδικασίες διαπίστωσης της συμμόρφωσης, έχουν συμφωνηθεί από τα μέρη και θα ενημερώνονται από αυτά.
            
         Η παρούσα απόφαση, που εκδίδεται εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. H παρούσα απόφαση αρχίζει να ισχύει την ημερομηνία κατά την οποία θα τεθεί η τελευταία υπογραφή.
   
      
         
            Εξ ονόματος των Ηνωμένων Πολιτειών της Αμερικής
         
         James SANFORD
         Υπεγράφη στην Ουάσινγκτον, στις 8 Νοεμβρίου 2011
      
      
         
            Εξ ονόματος της Ευρωπαϊκής Ένωσης
         
         Fernando PERREAU DE PINNINCK
         Υπεγράφη στις Βρυξέλλες, στις 14 Νοεμβρίου 2011
      
   
   
      Προσάρτημα Α
      
         Φορείς διαπίστωσης της συμμόρφωσης των ΗΠΑ που προστίθενται στον κατάλογο φορέων διαπίστωσης της συμμόρφωσης στη στήλη «πρόσβαση των ΗΠΑ στην αγορά της ΕΚ» στο τμήμα V του τομεακού παραρτήματος για την ηλεκτρομαγνητική συμβατότητα και στο τομεακό παράρτημα για τον ραδιοεξοπλισμό και το τηλεπικοινωνιακό τερματικό υλικό
      
      
                  MiCOM Labs
               
            
                  440 Boulder Court, Suite 200
               
            
                  Pleasanton, CA 94566
               
            
                  United States
               
            
                  Nemko USA, Inc
               
            
                  802 N. Kealy Avenue
               
            
                  Lewisville, Texas 75057-3136
               
            
                  United States
               
            
   
      Προσάρτημα Β
      
         Φορέας διαπίστωσης της συμμόρφωσης της ΕΕ που προστίθεται στον κατάλογο των φορέων διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα
      
      
                  Intertek Semko AB
               
            
                  Box 1103
               
            
                  SE-164 22 KISTA
               
            
                  Sweden